**KEMIJA 9. razred**

**DELO NA DALJAVO (DOMA), sreda, 1.4.2020**

OGLJIKOVI HIDRATI – OLIGOSAHARIDI IN POLISAHARIDI

Spoznali boste, kako **razlikovat**i med **monosaharidi, disaharidi in polisaharidi** ter znali prepoznati monosaharidne enote v disaharidih in polisaharidih.

Spoznali boste **strukturo**najznačilnejših**polisaharidov**in**pomen ogljikovih hidratov** za uravnoteženo prehrano.

**Navodila za učence**

**Razmisli**

* *S čim navadno sladkamo hrano?*
* *Zakaj je mleko nekoliko sladko?*
* *Kakšno vlogo imajo polisaharidi v rastlinah in živalih?*
* *Beli ali polnozrnati kruh za naše zdravje?*

V učbeniku na str. 87 – 89, preberi Oligosaharidi (zgradba disaharida, saharoza, laktoza) in polisaharidi (kje najdemo škrob in celulozo, pomen polisaharidov). V zvezek si zapiši naslov oligosaharidi in prepiši *zapis v zvezek*.

V DZ na str. 105 in 107 reši naloge. Pomagaj si z učbenikom.

Na spletni strani i-učbeniki, si lahko prebereš zanimivosti o polisaharidih <https://eucbeniki.sio.si/kemija9/1270/index.html>

*Zapis v zvezek, sreda, 1. 4. 2020*

**OLIGOSAHARIDI**

So sestavljeni ogljikovi hidrati, ki vsebujejo **2 do 10 monosaharidnih enot**. Disaharid je ogljikov hidrat, v katerem sta dve monosaharidni enoti povezani preko kisikovega atoma ( **glikozidne vezi** ).

Saharoza

* je sestavljena iz glukoze in fruktoze, ki sta med seboj povezani preko kisikovega atoma – glikozidna vez. molekulska formula saharoze C12 H22O11
* pridobivamo iz sladkorne pese ali sladkornega trsa;
* je bolj sladka od glukoze a manj od fruktoze.

Laktoza ( mlečni sladkor ) in maltoza ( sladni sladkor) ter saharoza so disaharidi.

**POLISAHARIDI**

Celuloza in škrob sta **polisaharida**. To pomeni, da je molekula celuloze oziroma škroba sestavljena iz velikega števila monosaharidnih enot ( glukoze), ki so med seboj povezane na različen način, zato so tudi lastnosti škroba in celuloze različne.

Splošna formula škroba in celuloze ( C6H10O5 )n